**HOTĂRÂREA Nr. 213/30.08.2018**

**privind aprobarea prețurilor pentru masa lemnoasă, producţia anului 2017, provenită din fondul forestier proprietatea publică a municipiului Satu Mare**

Consiliul Local al Municipiului Satu Mare întrunit în şedinţa ordinară din data de 30.08.2018,

Luând act de raportul Serviciului Agricol și Fond Funciar din cadrul aparatului de specialitate al primarului, înregistrat sub nr. 39927 din data de 22.08.2018, expunerea de motive a primarului municipiului, în calitate de iniţiator, înregistrată cu nr.39928 din data de 22.08.2018, de rapoartele comisiilor de specialitate ale Consiliului local Satu Mare,

Având în vedere solicitarea nr. 2751/11.07.2018 a Ocolului Silvic Satu Mare înregistrată sub nr. 37001/27.07.2018 la Primăria municipiului Satu Mare,

În baza prevederilor art. 12 și art. 20 alin (5), (6) și (7) din Regulamentului de valorificare a masei lemnoase din fondul forestier proprietate publică aprobat prin H.G. nr. 715/05.10.2017,

Ţinând seama de prevederile Legii nr.24/2000 privind normele de tehnică legislative pentru elaborarea actelor normative,republicată, cu modificările şi completările ulterioare,

În temeiul prevederilor art. 36 alin (2) lit. c) ale art. 45 alin.(3) precum şi ale art. 115 alin (1) lit. b) din Legea nr. 215/2001, a administraţiei publice locale, republicata, cu modificările şi completările ulterioare.

Adoptă prezenta,

**HOTĂRÂRE**

**Art.1**. Se aprobă prețul de pornire a licitației deschise cu vânzare a masei lemnoase fasonată la drum auto, producţia anului 2017, provenită din fondul forestier proprietatea publică a municipiului Satu Mare, conform Anexei I, care face parte integrată din prezenta.

**Art.2.** Pozițiile 3 și 4 din Anexa nr. 4 la HCL nr. 214/28.09.2017 privind aprobarea prețurilor pentru masa lemnoasă, producţia anului 2017, provenită din fondul forestier proprietatea publică a municipiului Satu Mare, se abrogă.

**Art.3.** Cu ducerea la îndeplinire a prezentei se încredinţează Primarul municipiului Satu Mare, Serviciul Agricol şi Fond Funciar, Direcţia Economică din cadrul Aparatului de Specialitate al Primarului și Ocolului Sivic Satu Mare.

**Art.4.** Prezenta Hotărâre se comunică, prin intermediul Secretarului municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului judeţului Satu Mare, Ocolului Silvic Satu Mare, Serviciului Agricol şi Fond Funciar, Direcţiei Economice din cadrul Aparatului de Specialitate al Primarului.

 Preşedinte de şedinţă Contrasemnează

 Fanea Dumitru Secretar al municipiului

 Mihaela Maria Racolţa

Prezenta hotărâre a fost adoptată cu respectarea prevederilor art.45 alin.(3) din Legea administraţiei publice locale nr. 215/2001, republicată, cu modificările şi completările ulterioare;

|  |  |
| --- | --- |
| Total consilieri în funcţie | 23 |
| Nr . total al consilierilor prezenţi | 20 |
| Nr total al consilierilor absenţi | 3 |
| Voturi pentru | 20 |
| Voturi împotrivă | 0 |
| Abţineri | 0 |

Redactat în 6 exemplare originale